Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 571/12/8808	Rožňava, 16.12.2013
EEČ : 2-67-289-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.8.2012, spisová značka Pv 571/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18.6.2012 o 01.36 hod. v Rožňave po použití alkoholických nápojov na parkovisku pred HM Tesco vnikol do kamiónu zn. Mercedes XXXXX s návesom EČ 3H91893 tak, že otvoril zaisťovací mechanizmus na pravých dverách návesu, roztrhol kontrolnú plombu návesu a vošiel do nákladného priestoru návesu v úmysle odcudziť cudzie veci, no bol vyrušený a preto z miesta činu ušiel, nič neodcudzil, nespôsobil žiadnu škodu pre Tesco Stores SR a.s. XXXXX

Uznesením prokurátora Okresnej prokuratúry XXXXX zo dňa 23.8.2012, spisová značka Pv 571/12/8808, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX, sp. zn. Pv 571/2012 zo dňa 20.08.2012, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvinenému XXXXX za pokus prečinu krádeže podľa § 14 ods. 1 Tr. zák., § 212 ods. 2 písm. a) Tr. zák., na tom skutkovom základe, že 
	dňa 18.06.2012 o 01.36 h v Rožňave, po požití alkoholických nápojov, na parkovisku pred Hypermarketom Tesco, vnikol do kamiónu zn. Mercedes, ev. č. XXXXX s návesom, ev. č. 3 H 91893, tak, že otvoril zaisťovací mechanizmus na pravých dverách návesu, roztrhol kontrolnú plombu návesu a vošiel do nákladného priestoru návesu, v úmysle odcudziť cudzie veci, no bol vyrušený, a preto z miesta činu ušiel, nič neodcudzil, nespôsobil žiadnu škodu pre Tesco Stores SR, a. s. XXXXX. 
	 Podľa § 216 ods. 2 Tr. por. bola obvinenému určená skúšobná doba v trvaní 12 (dvanásť) mesiacov.        
Uznesenie o podmienečnom zastavení trestného stíhania nadobudlo právoplatnosť dňa 14.09.2012, skúšobná doba teda uplynula dňa 14.09.2013.          
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z  Mestského  úradu v Rožňave a z Obvodného oddelenia PZ v Rožňave, som zistil, že obvinený v skúšobnej dobe viedol riadny život, nedopustil sa trestného činu, ani priestupku. Toho času nie je proti nemu vedené žiadne trestné stíhanie, po 20.08.2012 v registri trestov iný záznam nemá. 
Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor